cyanic-selkie/wikianc huggingface dataset:
இந்திய மருத்துவக் கழகம்
வளர்ச்சி
2020ஆம் ஆண்டு செப்டம்பர் மாதம் தேசிய மருத்துவ ஆணையம் உருவானவுடன், இந்திய மருத்துவக் கழகம் தானாகவே கலைக்கப்பட்டது. கிட்டத்தட்ட 63 ஆண்டுகால இந்திய மருத்துவ கழக சட்டம் ரத்து செய்யப்பட்டது.
மேற்கோள்கள்
பகுப்பு:இந்திய அறிவியல் நிலையங்கள் பகுப்பு:இந்தியாவில் உடல்நலம் பகுப்பு:இந்திய ஒழுங்குமுறை அமைப்புகள் பகுப்பு:இந்திய சுகாதாரம் மற்றும் குடும்ப நலத்துறை அமைச்சகம்
இலங்கையின் மொழிகள்
இலங்கையின் மொழிகள் எனப்படுபவை இந்திய-ஆரிய, திராவிட, ஆத்திரனேசிய ஆகிய மொழிக் குடும்பங்களிலிருந்து இலங்கையில் பேசப்படும் சில மொழிகளாகும். இலங்கையில் சிங்களம், தமிழ் மொழிகள் என்பன அரசகரும மொழிகளாகும். இலங்கையில் பேசப்படும் மொழிகள் இந்தியா, மாலைதீவுகள், மலேசியா ஆகிய நாட்டு மொழிகளின் ஆழமான தாக்கத்தைக் கொண்டவை. அராபிய குடியேற்றக்காரர்கள் மற்றும் காலனித்துவ சக்திகளாக விளங்கிய போர்த்துக்கல், டச்சு, பிரித்தானியா ஆகியோரும் இலங்கையின் தற்போதைய மொழிகளின் வளர்ச்சியில் தாக்கத்தைச் செலுத்தியுள்ளனர்.
சுதேச மொழிகள்
சிங்கள மொழி கிட்டத்தட்ட 74% உடைய 13 மில்லியன் சிங்கள மக்களால் பேசப்படுகின்றது. சிங்களம் புராதன பிராமி எழுத்துமுறையிலிருந்து உருவாகிய சிங்கள எழுத்துமுறையைக் கொண்டது. பேச்சு வழக்கான உரொடியா மொழி கீழ் வகுப்பு உரொடியா சமூகத்தினால் பேசப்படுகின்றது. வேடுவர் ஆரம்ப காலத்திலிருந்து உருவாகியிருக்கக்கூடிய திரிவடைந்த வேறுபட்ட மொழியைப் பேசுகின்றனர். தமிழ் மொழியை இலங்கைத் தமிழர், மலையகத் தமிழர், இலங்கைச் சோனகர் ஆகியோர் பேசுகின்றனர். தமிழைப் பேசுவோர் சுமார் 3 மில்லியனுக்கும் அதிகமாகும். 50,000 பேர் மலாய் மொழியினைப் பேசுகின்றனர்.
மொழியில் வெளி நாட்டுத் தாக்கம்
ஆங்கிலம் சுமார் 10% சனத்தொகையினரால் சரளமாகப் பேச முடியும். இது வாணிகத் தொடர்பினால் பரவலாகப் பேசப்படுகின்றது. இது சுமார் 74,000 மக்களின் தாய் மொழியாகவுள்ளது. கிட்டத்தட்ட 3,400 போர்த்துக்கல் பரங்கியர் இலங்கை போர்த்துக்கீச கிரியோல் மொழியினைப் பேசுகின்றனர். இலங்கைச் சோனகர் அரபு மொழியினை சமய தேவைகளுக்காககப் பாவிக்கின்றனர்.
பாட உசாத்துணை தமிழ் நூல்களின் பட்டியல் (இலங்கை)
இலங்கை எழுத்தாளர்களினால் எழுதி வெளியிடப்பட்ட பாட உசாத்துணை தமிழ் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
உசாத்துணை
பகுப்பு:இலங்கைத் தமிழ் நூற்பட்டியல்கள்
பக்திப் பாடல்கள்
இந்து சமயப் பாடல்கள் பக்திப் பாடல்கள் எனப்படும். முருகன், அம்மன், ஐயனார், சிவன், கண்ணன், மதுரைசாமி என பல இந்துக்கடவுள்களை முன்வைத்து இந்தப் பாடல்கள் பாடப்படும்.
பேர்சி பேர்ட்
பேர்சி பேர்ட் (Percy Bird, பிறப்பு: மே 27 1877, இறப்பு: நவம்பர் 11 1942), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1900 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
பேர்சி பேர்ட்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1877 பிறப்புகள் பகுப்பு:1942 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
மலையாள இலக்கியங்கள்
கல்வெட்டுச் சான்றுகள்
ஆயினும் மலையாள மொழி ஆய்வாளர் கே.எம். ஜார்ஜ் கி.பி. 15ம் நூற்றாண்டு வரை பழங்காலம் எனவும் அதற்குப் பின் உள்ள பகுதியைத் தற்காலம் எனவும் குறிப்பிடுகிறார்.
மலையாள இலக்கியங்கள்
திருவிதாங்கூர் சமஸ்தானத்தை ஆட்சி செய்த வீரரவிவர்மாவினால் எழுதப்பட்ட மலையாளத்தின் முதல் இலக்கியமான இராம சரிதம் கி.பி.12ம் நூற்றாண்டில் வெளிவந்தது. இதில் தமிழ்மொழியின் செல்வாக்கு மிகுந்துள்ளது. தமிழ்மொயோடு மட்டுமல்லாது சமஸ்கிருத மொழியின் ஆளுமையையும் மலையாள இலக்கியங்களில் காண முடியும். கி.பி.14ம் நூற்றாண்டில் எழுதப்பட்ட முதல் இலக்கண நூல் லீலாதிலகம் என்பதாகும். இதில் சமஸ்கிருத வினைச்சொற்களைப் போல் மலையாள வினைச்சொற்களும் மிகுதி பெற்றுள்ளன.
கி.பி. 15 அல்லது 17ம் நூற்றாண்டில் வாழ்ந்ததாகக் கூறப்படும் எழுத்தச்சன் மலையாள மொழியின் தந்தை என்று போற்றப்படுகிறார். இவர் ராமாயணம் மகாபாரதத்தை தழுவிய நூல்களையும் கிளிப்பாட்டுக்கள் என்ற பாடல்களையும் அற்புதமாக எழுதியவர்.
கி.பி.18ம் நூற்றாண்டில்தான் துள்ளல் மற்றும் கதகளி இலக்கியங்கள் தோன்றின. இவ்வகை இலக்கியங்களில் கீதாகோவிந்தா முதல் நூலாகக் கருதப்படுகிறது. ஜையதேவர் என்பவரது காலத்தில் சாக்கையர் என்று அழைக்கப்படுபவர்களால் பாடப்பட்டதாகும். மேலும் கதகளிக்கு தம்புரான், உண்ணாவாரியார் ஆகியோர் பெரும்பங்காற்றினர். ஆயினும் இலக்கிய அந்தஸ்தை பெற்றுத்தந்த பெருமை கோட்டயத்துத் தம்பிரானைச் சேரும்.
கி.பி.18ம் நூற்றாண்டில் கதகளி சமூகத்தில் உயர்ந்த அந்தஸ்தில் விளங்கிய மக்களிடையே பிரபலமாக இருந்த நிலை மாறி துள்ளல் இலக்கியங்கள் சாதாரண மக்களையும் கவர்ந்தது ‘குஞ்சன் நம்பியார்’ என்ற கவிஞர் துள்ளல் இலக்கிய வகையைப் பிரபலமாக்கினார்.
மேற்கோள் நூல்
1) திராவிட மொழிகள் - டாக்டர் ச அகத்தியலிங்கம்
பகுப்பு:மலையாள இலக்கியம் பகுப்பு:திராவிட மொழிகள்
அலெக்சாண்டர் செமியோனவ்
அலெக்சாண்டர் மிகைலோவிச் செமியோனவ் (Alexander Mikhailovich Semionov ரஷ்ய மொழி: Алекса́ндр Миха́йлович Семе́нов; பெப்ரவரி 18, 1922 - ஜூன் 23, 1984) ஒரு உருசிய ஓவியர். லெனின்கிராடின் ஓவியப்பள்ளியின் மிகச்சிறந்த வல்லுனராக இருந்தார். அவரது ஓவியங்கள் லெனின்கிராடின் அழகை காட்டுவனவாகவே இருந்தன.
செமியானோவின் ஓவியங்கள்
பகுப்பு:1922 பிறப்புகள் பகுப்பு:1984 இறப்புகள் பகுப்பு:உருசிய ஓவியர்கள்
டசீன் ஃபாத்மா
ஆரம்பகால வாழ்க்கை மற்றும் கல்வி
இந்தியாவின் உத்தரப்பிரதேசத்தின் ஹார்டோய் மாவட்டத்தில் உள்ள பில்கிராம் என்ற கிராமத்தில் முகமது அப்துல் கயூம் மற்றும் அஸ்காரி கட்டூன் ஆகியோருக்கு மகளாக 1949 மார்ச் 10 அன்று ஃபத்மா பிறந்தார். அவர் அலிகார் முஸ்லீம் பல்கலைக்கழகத்தில் பயின்றார் மற்றும் எம்.ஏ., எம்.பில்., மற்றும் பி.எச்.டி பட்டம் பெற்றவர்.
அவர் கல்வித் துறையில் அரசியல் அறிவியலில் இணைப் பேராசிரியராக பணியாற்றத் தொடங்கினார்.
டசீன் 1981 இல் அசாம் கானை மணந்தார். அவருக்கு அப்துல்லா மற்றும் அபீத் என்ற இரண்டு மகன்கள் உள்ளனர்.அசாம் கான் சமாஜ்வாதி கட்சியின் உறுப்பினராகவும், உத்தரப்பிரதேச அரசாங்கத்தின் முன்னாள் அமைச்சராகவும் இருந்தார்.
அரசியல்
அக்டோபர் 2014 இல், ஃபத்மாவுக்கு சமாஜ்வாதி கட்சியில் ராஜ்யசபாவுக்கு பரிந்துரை வழங்கப்பட்டது. இது தனது கணவருக்கு கட்சியால் உரிய கவனம் செலுத்தப்படவில்லை என்று கூறி மறுத்துவிட்டார். பின்னர், நவம்பரில், அவர் இந்த வாய்ப்பை ஏற்றுக்கொண்டு மாநிலங்களவையில் உறுப்பினரானார்.
ஜனவரி 2015 இல், அவர் சமூக நீதி மற்றும் அதிகாரமளித்தல் தொடர்பான குழுவுக்கு பரிந்துரைக்கப்பட்டார். ராம்பூர் மற்றும் லக்னோவில் தங்கள் மகன் அப்துல்லாவுக்கு இரண்டு பாஸ்போர்ட்டைப் பெறுவதற்காகப் பல பிறப்புச் சான்றிதழ்களை வாங்கியதாகவும் அவருக்கும் அவரது கணவருக்கும் குற்றம் சாட்டப்பட்டது.இந்த விவகாரத்தில் பாஜக தலைவர் ஒருவர் 2019 ஜனவரியில் புகார் அளித்தார்.
நில ஆக்கிரமிப்பு
டசீன் ஃபத்மா, அவரது மகன் அப்துல்லா அசாம் கானுடன், செப்டம்பர் 9, 2019 அன்று முகமது அலி ஜ ஹர் பல்கலைக்கழகத்தை நிர்மாணிக்க விவசாயிகளின் நிலத்தை ஆக்கிரமித்ததாக நோட்டீஸ் கிடைத்தது. ஹம்சாஃபர் ரிசார்ட்டைக் கட்டுவதற்காக அரசாங்க நிலங்களை ஆக்கிரமித்ததற்காக இந்திய தண்டனைச் சட்டத்தின் பிரிவு 447 மற்றும் 184 ன் கீழ் அவர் மீது வழக்குப் பதிவு செய்யப்பட்டது.
மின்சாரத் திருட்டு
சோதனையின்போது, ​​ஆசாம் கான் மற்றும் டசீன் ஆகியோர் தங்கள் மின் மீட்டரின் நிறுவப்பட்ட திறனைத் தாண்டி சட்டவிரோதமாக மின்சாரத்தை நுகரக்கூடிய உபகரணங்களை நிறுவியதை அதிகாரிகள் கண்டறிந்தனர்.எனவே, 2019 செப்டம்பர் 6 ஆம் தேதி மின்சாரத்தை திருடியதற்காக அதிகாரிகள் டசீனுக்கு எதிராக முதல் தகவல் அறிக்கையைப் பதிவு செய்தனர்.
போலி பிறப்புச் சான்றிதழ்
பிப்ரவரி 26, 2020 அன்று, டசீன் ஃபத்மா, அவரது கணவர் மற்றும் அவரது மகனுடன் போலி பிறப்புச் சான்றிதழ் வழங்கியதற்காக சிறைக்கு அனுப்பப்பட்டார்.
குறிப்புகள்
பகுப்பு:உத்தரப் பிரதேச அரசியல்வாதிகள்
மருத்துவ நோயெதிர்ப்பியல்
மருத்துவ நோயெதிர்ப்பியல் (Clinical Immunology) என்பது நோயெதிர்ப்பாற்றல் அமைப்பின் செயற்பிறழ்வுகளால் (பழுதடைவு, பிறழக்கூடியச் செயற்பாடுகள், இவ்வமைப்பின் உயிரணு உறுப்புகள் கட்டுப்பாடற்ற வளர்ச்சியடைதல்) உருவாகும் நோய்களைக் குறித்துப் படிப்பதைக் குறிக்கும். பிற அமைப்புகளின் நோயியலிலும், நோய்க் கூறுகளிலும் நோயெதிர்ப்பு வினைகள் பங்கேற்கும் பிணிகளைக் குறித்து அறிவதையும் மருத்துவ நோயெதிர்ப்பியல் துறை உள்ளடக்கியதாகும்.
நோயெதிர்ப்புத் தொகுதியின் செயற்பிறழ்வுகளால் ஏற்படும் பிணிகளை நோயெதிர்ப்புக் குறைவினால் நிகழ்பவை (முதன்மை நோயெதிர்ப்புப் பிணிகள்) மற்றும் தன்னெதிர்ப்பு நோய்கள் (மண்டலிய செம்முருடு, முடக்கு வாதம், தசைக் களைப்பு) என இரு பெரும் பிரிவுகளாகப் பிரிக்கலாம். தீங்கற்றப் பொருட்களுக்கெதிராகப் பொருத்தமற்ற முறைகளில் ஏற்படும் நோயெதிர்ப்பு அமைப்பின் பல்வேறு மிகையுணர்வூக்கங்கள் (ஈழை நோய், ஒவ்வாமை) நோயெதிர்ப்புத் தொகுதியின் செயற்பிறழ்வுகளுக்கு பிற உதாரணங்களாகக் கொள்ளலாம்.
நோயெதிர்ப்புத் தொகுதியைப் பாதிக்கும் பரவலாக அறியப்பட்டப் பிணியாக எச்.ஐ.வி நோய்க்கிருமிகளால் உண்டாகும் எய்ட்சு நோயைக் கூறலாம். இந்நோய் எச்.ஐ.வி எனப்படும் மனிதனின் நோயெதிர்ப்பாற்றலைக் குறைக்கும் திறன் கொண்ட தீ நுண்மத்தால் ஏற்படுகிற (CD4+ டி செல்கள், கிளையி உயிரணு, பெருவிழுங்கி ஆகியச் செல்கள் பெருமளவு அழிக்கப்பட்டநிலை கொண்ட) ஒரு நோயாகும்.
மாற்று உறுப்பு நிராகரிப்பில் (transplant rejection) ஒரினத்திசு ஒட்டுக்களை (allografts) அழிக்க முயலும் நோயெதிர்ப்பு அமைப்பைத் தடுக்கும் வழிமுறைகளையும் மருத்துவ நோயெதிர்ப்பியலாளர்கள் படிக்கிறார்கள்.
மேற்கோள்கள்
பகுப்பு:நோயெதிர்ப்பியல்
சண்முகசுந்தரி
சண்முகசுந்தரி (இறப்பு: மே 1, 2012, அகவை: 75), ஒரு தமிழ் நடிகை. இவர் பின்னணி பாடகியும், நடிகையுமான டி.கே.கலாவின் தாயார். எம். ஜி. ஆர், சிவாஜி கணேசன், ஜெமினி கணேசன் உள்ளிட்ட நடிகர்களுடன் நடித்தவர் நடிகை சண்முகசுந்தரி.
திரைவாழ்க்கை
தன்னுடைய ஐந்தாம் அகவையில் இருந்து, நாடகங்களில் நடித்து வந்துள்ளார். சுமார் 45 வருடங்களுக்கு மேல் சினிமாவில் நடித்துக் கொண்டிருந்தார். இதுவரையிலும் 750க்கும் மேற்பட்ட படங்களில் நடித்துள்ளார். ஏராளமான படங்களுக்கு டப்பிங் எனப்படும் பின்னணி குரலும் கொடுத்துள்ளார்.
குறிப்பிடத்தக்க படங்கள்
இவர் எம்.ஜி.ஆருடன் இதயக்கனி, நீரும் நெருப்பும், கண்ணன் என் காதலன், என் அண்ணன் போன்ற படங்களில் நடித்துள்ளார். சிவாஜியுடன் லட்சுமி கல்யாணம்,வடிவுக்கு வளைகாப்பு படங்களிலும், ஜெமினியுடன் மாலதி படத்திலும் நடித்துள்ளார்.
விருதுகள்
இவர் நாடகம் மற்றும் திரைத்துறையில் சிறந்து விளங்கியதற்காக, தமிழக அரசின் கலைமாமணி விருதை பெற்றுள்ளார்.
நகைச்சுவை
நடிகர் வடிவேலுவுக்கு நிறைய படங்களில் அம்மாவாகவும் நடித்துள்ளார். அதிலும் குறிப்பாக மிடில் க்ளாஸ் மாதவன் படத்தில் வடிவேலு குடித்துவிட்டு, சண்முகசுந்தரியை பார்த்து பேசும் அது வேற வாய்... இதுநாற வாய் என்ற நகைச்சுவை மிகவும் பிரபல்யம்.
குடும்பம்
சண்முகசுந்தரிக்கு டி.கே.கலா, நீலா, மாலா, மீனா, செல்வி என்ற 5 மகள்கள் உள்ளனர். இவர்களில் டி.கே.கலா சினிமாவில் பின்னணி பாடகியாகவும், நடிகையாகவும் இருக்கிறார் என்பது குறிப்பிடத்தக்கது.
மரணம்
2012 ஆம் ஆண்டு மே 1-ம் திகதி அதிகாலை 4.30 மணிக்கு உடல்நலக்குறைவால் பாதிக்கப்பட்டு இருந்த சண்முகசுந்தரி மரணம் அடைந்தார்.
திரைப்படங்கள்
''This is a partial filmography. You can expand it.''
மேற்கோள்கள்
பகுப்பு:1937 பிறப்புகள் பகுப்பு:2012 இறப்புகள் பகுப்பு:கலைமாமணி விருது பெற்றவர்கள் பகுப்பு:தமிழ்த் திரைப்பட நடிகைகள் பகுப்பு:தமிழ் நகைச்சுவை நடிகர்கள் பகுப்பு:தமிழ்ப் பெண் நகைச்சுவையாளர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:தமிழ்நாட்டு நடிகைகள்
நர்மதா அக்கா
நர்மதா அக்கா(Narmada Akka) (இறப்பு 4 டிசம்பர் 2012) என்பவர் இந்தியாவின் தடை செய்யப்பட்ட மாவோயியக் கிளர்ச்சி இயக்கமானஇந்தியப் பொதுவுடைமைக் கட்சியின் (மாவோயியம்) மூத்த அரசியல்வாதி ஆவார். இவர் தான் சார்ந்த கட்சியின் மத்திய குழு உறுப்பினராக இருந்தார். இவர் பெண் மாவோயியவாதிகளுக்கான கொள்கைகளை வகுப்பதில் தனது கட்சியில் முக்கிய பங்கு வகித்ததாக அறியப்படுகிறது.
குடும்பம்
இவர் சுதாகர் (என்ற) கிரண் என்பவரை மணந்தார். பி. சுதாகர் ஒரு மாவோயிஸ்ட் கருத்தியல்வாதியாவார். இந்தியப் பொதுவுடைமைக் கட்சியின் (மாவோயியம்) வெளியீட்டுப் பிரிவில் உறுப்பினராக பணியாற்றினார். இவர் கட்சியின் செயற்குழு உறுப்பினராகவும் உள்ளார்.
கொரில்லா வாழ்க்கை
நர்மதாவுக்கு ஆங்கிலம் உட்பட ஏழு மொழிகளில் சரளமாக தொடர்பு கொள்ளும் திறன் இருந்தது. இவர் கல்லூரிப் படிப்பிலிருந்து இடைநின்றவர் ஆவார். தனது 18ஆம் வயதிலேயே தன்னை மாவோயிய இயக்கத்தில் சேர்ந்தார். மேலும், இவர் இந்தியாவில் மாவோயிய இயக்கத்தில் ஒரு முன்னோடி களச்செயற்பாட்டாளராக 30 ஆண்டுகளுக்கும் மேலாக காடுகளில் கழித்தார். இவரது தந்தையின் தீவிர பொதுவுடைமை சித்தாந்தத்தின் ஆதரவு நிலைப்பாட்டின் காரணமாகவும், பொதுவுடைமை சார்ந்த கருத்தியல் உரையாடல்ககளின் காரணமாகவும், தீவிர இடதுசாரி அரசியலில் சேர நர்மதா உந்தப்பட்டார்.
மேலும், தந்தையுடனான அந்த உரையாடலுக்குப் பிறகுதான், இவர் மாவோயியவாதிகள் உடன் சேர முடிவு செய்தார். இந்தியப் பொதுவுடைமைக் கட்சியின் (மாவோயியம்) பிரிவின் தெற்கு கட்சிரோலி பிரிவின் செயலாளராக தீவிரமாகச் செயல்பட்டுள்ளார். அனுராதா காந்திக்குப் பிறகு, தீவிர இடது அரசியல் அமைப்பின் மத்திய குழுவின் உறுப்பினராக தேர்ந்தெடுக்கப்பட்ட இரண்டாவது பெண் தோழர் ஆவார். (கோபாத் காண்டியின்] மனைவி) இவர் தண்டகாரண்யா பிராந்தியத்தின் புரட்சிகர ஆதிவாசி மகளிர் சங்கதன் பிரிவின் தலைவராகவும் செயல்பட்டு வந்தார். இது பதிவுசெய்யப்பட்ட உறுப்பினர்களின் எண்ணிக்கையின் அடிப்படையில் இந்தியாவில் மிக உயர்ந்த "பெண்கள் அமைப்புகளில்" ஒன்றாகும். [[அருந்ததி ராய் இந்த அமைப்பானது 90,000 உறுப்பினர்களைக் கொண்டுள்ளது என்று கூறுகிறார். மகாராஷ்டிராவில் இவருக்கு எதிராக 53 வழக்குகள் காவல்துறையால் பதிவு செய்யப்பட்டுள்ளன.
இறப்பு
சத்தீசுகர் எல்லையில், தெற்கு கட்சிரோலியில், ஹைக்கர் கிராமத்திற்கு அருகில், 2012ஆம் ஆண்டு டிசம்பர் 4 ஆம் நாள் மாவோயிஸ்டுகள் மற்றும் மாநில காவல் படைகளுக்கு இடையே கடுமையான ஒரு மணிநேர மோதலிற்குப் பிறகு நர்மதா துப்பாக்கியால் சுட்டுக் கொல்லப்பட்டதாகக் கூறப்படுகிறது.
மாவோயிஸ்டுகள் இவரது உடலுடன் தப்பிக்க மட்டுமே முடிந்திருக்கிறது; இவரது உடல் சத்தீஸ்கரின் காங்கர் மாவட்டத்தில் மால்வாடா பழங்குடி கிராமத்தில் அடக்கம் செய்யப்பட்டதாக கூறப்படுகிறது.
நர்மதா அக்காவின் இறுதிச் சடங்குகள் சத்தீஸ்கரில் உள்ள ஒரு கிராமத்தில் நடத்தப்பட்டன என்று காவல்துறை வட்டாரங்கள் கூறினாலும், இந்த சம்பவத்தைத் தொடர்ந்து மாவோயிஸ்டுகள் இந்திய ஊடகங்களை அணுகவில்லை.
மேற்கோள்கள்
பகுப்பு:2012 இறப்புகள்
ஜிஎடிட்
ஜிஎடிட்(gedit) UTF-8 வடிவத்துடன் ஒத்தியங்கக்கூடிய ஒர் உரை திருத்தி மென்பொருள். இது லினக்ஸ் இயங்குதளத்தில் குனோம் வரைகலை இடைமுகப்பினை தரும் பணிச்சூழலில் பெருமளவில் பயன்படுத்தப்படுகிறது. இதுவே குனோம் பணிசூழலின் இயல்பிருப்பான(default) உரை திருத்தியாகும். மேலும் இது மாக் ஓ.எசு(Mac OS), விண்டோசு(windows) இயங்குதளங்களிலும் இயங்கும். எளிமையை கருத்தில் கொண்டு உருவாக்கப்பட்டிருந்தாலும் ஜிஎடிட்-இல் உள்ள நீட்சிகளை (addons) நிறுவதின் மூலம் இதை ஒரு நிரல் திருத்தியாகவும்,  மீயுரை திருத்தியாகவும் பயன்படுத்த முடியும். இந்த உரையாவணத் தொகுப்பியானது, உபுண்டு இயக்குதளத்தில் இயல்பிருப்பாகத் தரப்படுகிறது.
வெளி இணைப்புகள்
பகுப்பு:கட்டற்ற மென்பொருட்கள் பகுப்பு:கட்டற்ற உரைத்தொகுப்பிகள்
ஸ்பரங் ரிதம்
மேற்கோள்கள்
பகுப்பு:ஆங்கில கவிதை பகுப்பு:தூத்துக்குடி மாவட்ட ஆசிரியர்கள் தொடங்கிய கட்டுரைகள்
ஏற்றகோடு ஊராட்சி
ஏற்றகோடு ஊராட்சி (Yettacode Gram Panchayat), தமிழ்நாட்டின் கன்னியாகுமரி மாவட்டத்தில் உள்ள திருவட்டாறு வட்டாரத்தில் அமைந்துள்ளது. இந்த ஊராட்சி, பத்மநாபபுரம் சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4410 ஆகும். இவர்களில் பெண்கள் 2195 பேரும் ஆண்கள் 2215 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஒஸ்டின் ஜெல்ப்ஸ்
ஒஸ்டின் ஜெல்ப்ஸ்  ( Austin Jelfs , பிறப்பு: ஆகத்து 29 1949 ),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1991 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
ஒஸ்டின் ஜெல்ப்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 5, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1949 பிறப்புகள் பகுப்பு:லின்கன்சையர் துடுப்பாட்டக்காரர்கள் பகுப்பு:வாழும் நபர்கள்
அன்டிகுவாவும் பர்பியுடாவும்
அன்டிகுவாவும் பர்புடாவும் (Antigua and Barbuda) கிழக்கு கரிபிய கடலில் அத்திலாந்திக் மாக்கடலின் எல்லையில் அமைந்துள்ள ஒரு தீவு நாடாகும். இது இரண்டு பிரதான தீவுகளைக் கொண்டுள்ளது அன்டிகுவா, பர்புடா. இதன் அண்மையில் குவாடலூப்பே, டொமினிக்கா, மார்ட்டினீக், செயிண்ட் லூசியா, செயிண்ட். விண்சண்ட் கிரனடீன்சு, திரினிடாட் டொபாகோ என்பன அமைந்துள்ளன.
மேற்கோள்கள்
பகுப்பு:கரிபியன் நாடுகள் பகுப்பு:முன்னாள் பிரித்தானியக் குடியேற்றங்கள் பகுப்பு:ஐக்கிய நாடுகள் சபையின் உறுப்பு நாடுகள் பகுப்பு:நாடு தொடர்பான குறுங்கட்டுரைகள் பகுப்பு:பொதுநலவாய நாடுகள்
வில்லியம் டென்னிசன்
வில்லியம் டென்னிசன் (William Denison, இயற்பெயர்: William Thomas Denison) (3 மே 1804 – 19 சனவரி 1871) என்பவர் இங்கிலாந்து நாட்டவராவார். பன்முகத் திறன் கொண்டவரான இவர், தனது வாழ்நாளில் துணைநிலை ஆளுநராக வான் டீமனின் நிலம் என்ற ஆத்திரேலியத் தீவுக்கு 1847 முதல் 1855வரையும், அதன்பிறகு 1855 முதல் 1861வரை, நியூ சௌத் வேல்சுக்கு ஆளுநராகவும்,  இறுதியாக சென்னை மாகாணத்திற்கு, 1861 முதல் 1866 வரை ஆளுநராகவும் இருந்து திறம்பட பணியாற்றினார். இவரது தந்தையார் பெயர், சான் டென்னிசன் என்பதாகும். இவரது தந்தையின், இரண்டாம் மனவியான, சார்லோடே எசுட்டுவிக் (Charlotte Estwick) என்பவர், இவரது தாயார் ஆவார். இருவருக்கும் மூன்றாவது மகனாகப் பிறந்தார். இவ்லின் டென்னிசன், எட்வர்டு டென்னிசன், சியார்சு தென்னிசன் என்பவர், இவரது சகோதரா்கள் ஆவர். இவரது மனைவி பெயர் கரோலின். (Caroline Hornby)
சென்னை மாகாணத்தின் சீர்திருத்தங்கள்
பல்வேறு நாடுகளில் ஆங்கில அரசுக்காகப் பணியாற்றிய டென்னிசன், இந்தியாவிற்கு முதன்முதலில் வந்த போது, சென்னை மாகாணச் சூழ்நிலை, இந்திய வட மாகாண சூழ்நிலைகளை விட வேறுபட்டு காணப்பட்டன. ஆங்கில அரசின் போக்கும், இந்தியாவுக்கான புதிய நடைமுறைகளை வகுத்து செயற்படுத்தியது. இந்த புதிய சூழ்நிலைகளை, டென்னிசன் திறம்படவே கையாண்டதாக, வரலாற்று வல்லுனர்கள் கருதுகின்றனர். இங்கு இந்தியா என்பதனை, தற்போதுள்ள இந்தியாவும், பாக்கித்தான் நாடும், வங்காள தேசம் நாடும் இணைந்த பெரும் நிலப்பரப்பு என்பதை நினைவில் கொள்ள வேண்டும். அதுபோலவே, சென்னை மாகாணம் என்பது, தென்னிந்தியாவின் பெரும்பாலான பகுதிகளை உள்ளடக்கியிருந்தது. இன்றைய தமிழ்நாடு, கேரளத்தின் மலபார்ப் பகுதி, இலட்சத்தீவுகள், ஆந்திரப் பிரதேசத்தின் ஆந்திரா மற்றும் ராயலசீமை பகுதிகள், கர்நாடகத்தின் பெல்லாரி, தட்சிண கன்னடா, உடுப்பி பகுதிகள் ஆகியவை அடங்கியிருந்தன. பிரித்தானிய இந்தியாவின் மாகாணங்களில் சென்னையில் தான் படிப்பறிவு விகிதம் மிக அதிகமாக இருந்தது. இதனாலும், அவரது ஆளுமையின் செயற்பாட்டு திறன் ஓங்கியது.
அதிகாரமும், ஆளுமையும்
ஐக்கிய இராச்சியத்தின் நாடாளுமன்றத்தால் 1861 இல், இந்திய கவுன்சில்கள் சட்டம், 1861 இயற்றப்பட்டது. அச்சட்டம் வழங்கிய அதிகாரங்களின் படி, உள்துறை, வருவாய், நிருவாகம், சட்டம், நிதி, பொதுப்பணிகள் போன்ற துறைகளில், கிடைத்த புதிய வாய்ப்புகளை பயன்படுத்தி, பல புதிய நடைமுறைகளை, சென்னை மாகாணத்தில் நடைமுறைப் படுத்தினார். இச்சட்டத்திற்கு முன், பிரித்தானிய இந்தியாவின் அரச பிரதிநிதி (வைஸ்ராய்)யும், மாகாண ஆளுனர்களும், நிருவாகக் குழுக்களுக்கு ஆலோசனை வழங்கும் அமைப்புகளாகவே இருந்தனர். இச்சட்டத்தால், அவர்களின் நடைமுறைகள் மாறி, குறிப்பிட்ட துறைகளுக்கு, அமைச்சர்களாக ஆனார்கள். இதனால் அவர்கள் அதிகராத்திற்கு உட்பட்ட இடங்களில் தேவைப்பட்ட சட்டமியற்றும் உரிமைகளயும் பெற்றனர். இதனால் சென்னை மாகாணமும் வெகுவாக முன்னேறி, ஆங்கிலேயர் ஆட்சி வலுவானது.
படைப்பிரிவு சீர்திருத்தம்
சிப்பாய்க் கிளர்ச்சிக்குப் (Indian Rebellion of 1857)பிறகு, சிப்பாய்களின் மனநிலைகளையும், ஆங்கில அரசில் அப்பொழுது நிலவிய குறைபாடுகளையும், நன்கு தெரிந்து கொண்ட டென்னிசன், அவற்றின் கூறுகளை ஆய்ந்து, சென்னை மாகாணத்தின் சிப்பாய் படை அமைப்பை மாற்றி அமைத்தார். இதனால் சிப்பாய் என அழைக்கப்பட்ட, ஆங்கிலப் படையின் சென்னை மாகாணப்படைவீரர்களிடம் இருந்த பாகுபாடுகளும், உட்பூசல்களும் வெகுவாக குறைந்தன. இச்செயலானது, அவரது நிர்வாகத்திறனில் வெகுவாக ஆங்கிலப் பேரரசினாலும், வரலாற்று அறிஞர்களாலும் போற்றப் படுகிறது.
நீர்மேலாண்மை திட்டம்
1862 ஆம் ஆண்டு, சேது சமுத்திரத் திட்டத்தினை, புதிய முன்மொழிவுகளோடு வெளியிட்டார். அவ்வெளியீட்டிற்கு முன், பொறியாளரான டென்னிசன், 1860 ஆம் ஆண்டு இ்ந்திய கடற்படையைச் சார்ந்த, ஆங்கிலேயரான ஏ.டி.டெய்லரின் திட்டத்தையும், அதன் பிறகு, 1861 ஆம் ஆண்டு, டௌன்செண்டு (Townsend) முன்மொழிவுளையும் ஆய்ந்து, அவற்றை சென்னை மாகாணத்தின் வாழ்வியல் வளர்ச்சி காரணிகளோடு இணைத்தே வெளியிட்டார்.
இயற்கை வளம்
வடமேற்கு மாநிலங்களிலிருந்து தேயிலை பயிரிடுவதில் நல்ல பயிற்சிபெற்ற தோட்ட வேலைக்காரர்களை, நீலகிரிக்கு அனுப்பித் தேயிலைப் பயிர்த் தொழில் வளர்ச்சியில், அக்கறை காட்டினர். அதோடு உயர்ந்த விதைகளைத் தருவித்தும் வழங்கினர். கி. பி. 1869 ஆம் ஆண்டு ஏறக்குறைய 300 ஏக்கர் நிலம் தேயிலைத் தோட்டங்களாக மாற்றப்பட்டிருந்தது. அவ்வாண்டு நடந்த பயிர்த் தொழில் கண்காட்சியில், 18 தோட்ட முதலாளிகள் தங்கள் தோட்டத்தில் விளைந்திருந்த தேயிலைகளைப் பார்வைக்கு வைத்திருந்தனர். மேலும், மலேரியாவுக்குரிய மருந்து கிடைக்கும் சின்கோனா(Cinchona pubescens) மர வளர்ச்சிக்கும் உதவினார்.
உயிரியல் துறையினரின் பெயரிடல்
உயிரியல் வகைப்பாட்டில் ஒரு மீனுக்கும் (Sahyadria denisonii ), மேற்குத் தொடர்ச்சி மலைத்தொடர் களில் உள்ள நீலமலைத் தாவரத்திற்கும் ( Impatiens denisonii) ஒரு ஆத்திரேலிய பாம்புக் குடும்பப் பேரினத்த்திற்கு (Denisonia) என பெயரிட்டுள்ளனர்.
வெளி இணைப்புகள்
பகுப்பு:தமிழக பிரித்தானிய ஆட்சியாளர்கள் பகுப்பு:சென்னை மாகாணம் பகுப்பு:1804 பிறப்புகள் பகுப்பு:1871 இறப்புகள்
ரொனால்ட் பேர்ட்
ரொனால்ட் பேர்ட் (Ronald Bird, பிறப்பு: ஏப்ரல் 4 1915, இறப்பு: பிப்ரவரி 20 1985), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 195 முதல்தர துடுப்பாட்டப் போட்டிகளில் கலந்து கொண்டுள்ளார். 1946-1958 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ரொனால்ட் பேர்ட்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
ரேடிசன் புளு உணவகம் சென்னை
ரேடிசன் புளு (Radisson Blue) என்பது இந்தியாவின் சென்னையில் உள்ள ஓர் ஐந்து நட்சத்திர உணவகம் ஆகும். சென்னை சர்வதேச விமான நிலையத்திலிருந்து இரண்டு கிலோமீட்டர் தொலைவிலுள்ள, மீனம்பாக்கத்தின் ஜிஎஸ்டி சாலையில் இவ்வுணவகம் அமைந்துள்ளது.
வரலாறு
மாக்னூர் ஹாஸ்பிடலிட்டி லிமிடெட் எனும் நிறுவனத்தினால் இந்த உணவகம் கட்டப்பட்டது. இதன் 75 சதவீத பங்கீடு, எம் ஏ சிதம்பரம் குழுவிடம் உள்ளது. 1999 மார்ச்சு மாதக் கணக்கின்படி, இந்த பங்கீட்டின் மதிப்பு 340 மில்லியன் ரூபாய் ஆகும். இதை ஜி.ஆர். தங்க மாளிகை எனும் நிறுவனம் 2001ஆம் ஆண்டில் வாங்கியது. பின்னர், இதன் பெயர் ‘ரேடிசன் ஜிஆர்டி’ என்று மாற்றம் செய்யப்பட்டது.
அமைவிடம்
கோடம்பாக்கத்தில் இருந்து 9 கிலோமீட்டர் தொலைவிலும், கிண்டி ரேஸ் கோர்ஸ், தி. நகர் ஆகியவற்றில் இருந்து சுமார் 10 கிலோ மீட்டர் தொலைவிலும் ரேடிசன் புளூ அமைந்துள்ளது. இது சிட்கோ தொழிற்பகுதிக்கும், சென்னை ரேஸ் கிளப்பிற்கும் மிக அருகில் அமைந்துள்ளது. சென்னை சர்வதேச விமான நிலையத்தில் இருந்து சுமார் 9 கிமீ தொலைவிலும், சென்னை தொடருந்து நிலையத்தில் இருந்து சுமார் 19 கிமீ தொலைவிலும் அமைந்துள்ளது.
உணவகம்
இந்த ஹோட்டலில் 19 வணிக வகை அறைகள், 24 கிளப் அறைகள், 51 டீலக்ஸ் அறைகள் உட்பட 101 அறைகள் உள்ளன. தங்கியிருக்கும் இடம், உலாவும் இடம், தோட்டப் பார்வைக்கான இடம், நீச்சல் குளம் என அனைத்து இடங்களிலும் உணவகங்கள் உள்ளன. ஹோட்டல் கட்டப்பட்டுள்ள இடத்திற்கு அருகிலுள்ள இடத்தையும் சேர்த்து 30 அறைகள் அதிகமாக கட்டலாம் என்று முதலில் முடிவு செய்யப்பட்டது. இருப்பினும், 2010 ஆம் ஆண்டு, அதிகமாக 70 அறைகள், 150 மக்கள் உணவருந்தும் வகையிலான உணவகம் மற்றும் ஸ்பா போன்றவை அமைப்பதற்கான திட்டங்கள் வகுக்கப்பட்டன. எக்ஸ்பீடியா இன்சைடர்ஸ் செலக்ட் 2010 இல் தேர்ந்தெடுக்கப்பட்ட ஹோட்டல்களின் வரிசையில் ரேடிசன் ஹோட்டலும் ஒன்று.
சென்னையிலுள்ள ஹோட்டலைத் தவிர பல நாடுகளிலும், இந்தியாவின் பல மாநிலங்களிலும் ரேடிசன் புளு உணவகங்கள் அமைந்துள்ளன. இவை தவிர இந்தியாவிலும், பிற நாடுகளிலும் புதிய உணவகங்கள் கட்டப்பட்டு வருகின்றன.
விருதுகள்
செப்டம்பர் 2008 ஆம் ஆண்டு, இந்திய சமையற்கலை கூட்டமைப்பின் சார்பில் (IFCA) சென்னையில் நடைபெற்ற ‘சமையற்கலை சவால் மற்றும் கண்காட்சி – 2008’ இன் சிறந்த பங்கேற்பாளருக்கான ஹோட்டல் விருதினைப் பெற்றது.
வெளி இணைப்புகள்
பகுப்பு:தமிழக உணவகங்கள் பகுப்பு:சென்னை தங்குவிடுதிகள்
திருநரையூர் விநாயகர் திரு இரட்டைமணிமாலை
திருநரையூர் விநாயகர் திரு இரட்டைமணிமாலை என்னும் நூல் நம்பியாண்டார் நம்பி பாடிய 10 சிற்றிலக்கிய நூல்களில் ஒன்று. நூல் தோன்றிய காலம் 11 ஆம் நூற்றாண்டு. நூலாசிரியர் நம்பி திருநரையூரில் பிறந்தவர். தனக்கு அருள் பாலித்தவர் என்று அவ்வூர் விநாயகப் பெருமான் மீது இரட்டைமணிமாலை பாடினார்.
வீரணக்குடி பெண் ஒருத்தி தவம் செய்து விநாயகப் பெருமானுக்குத் தங்கையாகவும், முருகனுக்கு அக்காவாகவும் பிறந்தாள் என்னும் புதிய செய்தி ஒன்று இந்த நூலில் குறிப்பிடப்பட்டுள்ளது. இதனைக் குறிப்பிடும் பாடல். இந்த நூலிலுள்ள வெண்பாப் பாடல் ஒன்று - எடுத்துக்காட்டு
கோத் படுகொலைகள்
கோத் படுகொலைகள் (Kot massacre) (நேபாளி: कोत पर्व|kot parva) ஜங் பகதூர் ராணாவும், அவரது சகோதரர்களும், நேபாள இராச்சியத்தின் முதலமைச்சர் பதே ஜங் ஷா உள்ளிட்ட நாற்பது அரசவை முக்கியப் புள்ளிகளை, காட்மாண்டில் உள்ள கோத் எனுமிடத்திலுள்ள அரண்மனையில் வைத்து, 19 செப்டம்பர் 1846 அன்று படுகொலை செய்தனர்.
ராணா வம்சத்தின் ஜங் பகதூர் ராணாவும், அவரது வழித்தோன்றல்களும், 1847 முதல் 1951 முடிய நேபாள இராச்சியத்தின் சர்வாதிகாரர்களாக விளங்கினர்.
பின்னணி
நேபாள இராச்சியத்தின் அரச குடும்பத்தின் பிணக்குகள் உச்சகட்டத்தில் இருந்த போது, 1845ல் பிரதம அமைச்சர் பதே ஜங் ஷா தலைமையில் ஒரு கூட்டு அமைச்சரவைக் குழு நியமிக்கப்பட்டது. நேபாளத்தின் பத்து படையணிகளில், ஏழு படையணிகள் தலைமைப் படைத்தலைவர் ககன் சிங் பண்டாரி தலைமையில் இருந்ததால், இராச்சியத்தில் அவரது கை ஓங்கியிருந்தது.
படைத்தலைவர்களான ஜங் பகதூர் ராணா மற்றும் அபிமன் சிங் தலைமையில், மூன்று படையணிகள் வீதம் இருந்தது. தலைமைப் படைத்தலைவர் ககன் சிங் பண்டாரி, ராணி ராஜ்ஜிய லெட்சுமி தேவியுடன் தகாத உறவு கொண்டிருப்பதாக குற்றம் சுமத்தப்பட்டது.
மன்னர் ராஜேந்திர விக்ரம் ஷா ஆட்சி நிர்வாகத்திலிருந்து விலகி இருந்தார். அச்சமயத்தில் நேபாள பட்டத்து ராணி சாம்ராஜ்ஜிய லெட்சுமி தேவி, மன்னரின் அரசப் பிரதிநிதியாக நாட்டை நிர்வகித்தார். சாம்ராஜ்ஜிய லெட்சுமி 1841ல் இறந்துவிட, நேபாள பிரதம அமைச்சர் பதே ஜங் ஷாவுடன் இணைந்து, இளைய ராணி ராஜ்ஜிய லெட்சுமி தேவி, மன்னரின் அரசப் பிரதிநிதியாக நேபாள இராச்சியத்தை நிர்வகித்தார். ராணி ராஜ்ஜிய லெட்சுமி தனது மகனும், பட்டத்து இளவரசரான சுரேந்திர விக்ரம் ஷாவை, ஜங் பகதூர் ராணா உதவியுடன் அரியணை ஏற்ற திட்டமிட்டார்.
இதனை பயன்படுத்திக் கொண்ட ராணா வம்சத்தின் ஜங் பகதூர் ராணாவும், அவரது சகோதர்களும் இணைந்து, 19 செப்டம்பர் 1846 அன்று காத்மாண்டு நகர சதுக்கத்தின் கோத் அரண்மனையில் இருந்த நேபாளப் பிரதம அமைச்சர் பதே ஜங் ஷா, மாதவர் சிங் தபா மற்றும்  மன்னர் ராஜேந்திராவின் மெய்க்காவலர்கள் உள்ளிட்ட நாற்பது பேரை படுகொலை செய்தனர்.
மேற்கோள்கள்
பகுப்பு:நேபாள வரலாறு * பகுப்பு:படுகொலைகள்
ஓரகத் தனிமங்களின் பயன்பாடுகள்
ஒரே தனிமத்தின்(Element) வெவ்வேறு அணு பொருண்மை (Atomic mass) கொண்ட வெவ்வேறு வகைகள் ஓரகத் தனிமங்கள் என்று அழைக்கப்படுகின்றன.
கௌசா
கௌசா (Kausa) இந்தியாவின் மகாராட்டிரா மாநிலத்தின் தானே மாவட்டத்திலுள்ள மும்ப்ரா நகரத்தின் நகர்புற பகுதியாகும். இது தானே மாநகராட்சியால் நிர்வகிக்கப்படுகிறது.
ஓரகத் தனிமங்களின் பயன்பாடுகள்
பயன்பாடுகள்
ஓரகத் தனிமங்கள் அவற்றின் சிறப்புப் பண்புகளின் காரணமாகப் பல்வேறு வகைகளில் பயன்படுகின்றன. குறிப்பாக, அவற்றின் வேதிப்பண்புகளும் அவற்றின் உட்கருப் பண்புகளும் பயன்படுத்தப்படுகின்றன.
கௌசா
Transport
இது தானே-சென்னையை இணைக்கும் தேசிய நெடுஞ்சாலை எண் 4 மீது உள்ளது. மேலும் இது நவி மும்பை மற்றும் தானே நகரங்களுடன் பேருந்துகள் மூலம் இணைக்கப்பட்டுள்ளது. 2011-இல் மும்ப்ரா மற்றும் கௌசா நகரங்களை சுரங்கச்சாலை மூலம் ஐரோலி வழியாக நவி மும்பையுடன் இணைக்க திட்டமிட்டுள்ளது.
ஓரகத் தனிமங்களின் பயன்பாடுகள்
ஓரிமத்தனிம அடையாளமிடல் (isotopic labelling)
மிகச் சாதாரணமாகப் பயன்பாடுகளில் முக்கியமானது ஓரிமத்தனிம அடையாளமிடல் (isotopic labelling) அசாதாரணமான ஓரகத் தனிமங்கள் அல்லது கதிரியக்க ஓரகத் தனிமங்கள் வேதி எதிர் வினைகளில் சுவடைகளாகவோ (tracers)குறிஞன்களாகவோ (markers)பயன்படுத்தப்படுகின்றன.
கௌசா
மேற்கோள்கள்
பகுப்பு:மும்பையின் சுற்றுப் பகுதிகள் பகுப்பு:மகாராட்டிர மாநிலத்திலுள்ள ஊர்களும் நகரங்களும் பகுப்பு:தானே மாவட்டம்
ஓரகத் தனிமங்களின் பயன்பாடுகள்
கதிரியக்க ஒரகத் தனிம அடையாளமிடல் (radioisotopic labelling)
பொதுவாக ஒரு தனிமத்தின் அணுக்களை ஒன்றிலிருந்து மற்றொன்று பிரித்தறிய முடியாது. எனினும், வெவ்வேறு பொருண்மை கொண்ட நிலையான ஓரகத் தனிமங்களைப் பயன்படுத்தும்போது, அவற்றை ஒன்றிலிருந்து மற்றொன்றாக பொருண்மை நிற நிரல் ஒளி அளவையியல் (mass spectrometry)அல்லது அகச்சிவப்பு (infrared)நிற நிரலியல் மூலம் பிரித்தறிய முடியும். கதிரியக்க ஓரகத் தனிமங்களைப் பயன்படுத்தும்போது, அவற்றினை அவை உமிழும் கதிரியகத்தின் மூலம் கண்டறியலாம். இது கதிரியக்க ஒரகத் தனிம அடையாளமிடல் (radiosiotopic labelling).
கதிரியக்கப்படமெடுப்பு (autoradiography)
இம்முறையைப் பயன்படுத்தும்போது உமிழப்படும் கதிரியக்கத்தைக் கண்டறிய கீகர்-முல்லர் எண்ணியும் (Geiger - Muller counter) மிளிர்வொளி வெண்ணியும் (scintillating counter) பயன்படுத்தப்படுகின்றன. திசுவில் கதிரியக்க ஓரகத் தனிம அடையாளமிடல் செய்யப்பட்டிருந்தால் அவற்றிலிருந்து வெளியேறும் கதிரியக்கத்தைக் கண்டறிய கதிரியக்கப்படமெடுப்பு (autoradiography) முறை பயன்படுத்தப்படுகிறது.
கதிரியக்கக் காலகணிப்பீடு (radiometric dating)
ஓரகத் தனிமங்களின் கதிரியக்கம் தொடர்பான மற்றொரு தொழில்நுட்பம் (technique) கதிரியக்கக் காலகணிப்பீடு (radiometric dating) ஆகும். ஒரு தனிமத்தின் நிலையற்ற ஓரகத்தனிமத்தின் தெரிந்த அரைவாழ்க்கை(half life) பண்பை அடிப்படையாகக் கொண்டு ஒரு பாறை அல்லது தொல்லுயிர் எச்சத்தின் வயதை ஓரளவுக்குத் துல்லியமாகக் கண்டறியலாம்.
மேற்கோள்கள்
ஆய்வகச் சோதனை முறைகளும் கருவிகளின் செயல்பாடுகளும், முனைவர் கு.வி.கிருஷ்ணமூர்த்தி.
ஒல்கா பேப்யி
ஒல்கா பேப்யி (Olga Babiy) என்பவர் உக்ரைன் நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1989 ஆம் ஆண்டு சூன் மாதம் இருபதாம் ஆம் நாள் பிறந்தார். 2013 ஆம் ஆண்டு முதல் பெண் கிராண்டு மாசுட்டர் என்ற பட்டத்துடன் சதுரங்கம் ஆடி வருகின்றார்.
புற இணைப்புகள்
பகுப்பு:1989 பிறப்புகள் பகுப்பு:வாழும் நபர்கள் பகுப்பு:சதுரங்க கிராண்டு மாசுட்டர்கள் பகுப்பு:உக்ரைனிய சதுரங்க ஆட்ட வீரர்கள்
17 மைல் அணை
மேற்கு ஆஸ்திரேலியாவின் பொதுப்பணித் துறையால் காம்பலின் நீர்ப்பாசன திட்டத்தின் ஒரு பகுதியாக பதினேழு மைல் அணை (17 Mile Dam) கட்டப்பட்டது.
பல ஆண்டுகளாக ஏற்பட்ட வெள்ளம் காரணமாக அணையின் அஸ்திவாரம் அரித்துவிட்டதால், இந்த அணை இப்போது மோசமான நிலையில் உள்ளது. இந்த அணையானது இதன் இயல்பான நீர் ஓட்டத்திற்கு எதிராக நீரைப் பிடிக்கும் வகையில் உரலா சிறு நதியில் கட்டப்பட்டுள்ளது.
வெளி இணைப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சிவகுருநாதன் சின்னையா
வெளியிணைப்புக்கள்
பகுப்பு:ஆஸ்திரேலியத் தமிழர் பகுப்பு:தமிழ்க் கணிமையாளர்கள்
புதிய கட்டளை
thumb|300x300px| கடைசி சப்பருக்குப் பிறகு மீதமுள்ள பதினொரு சீடர்களுக்கு இயேசு பிரியாவிடை சொற்பொழிவை அளிக்கிறார், மேஸ்டாவிலிருந்து டூசியோ எழுதியது, சி. 1310. புதிய கட்டளை என்பது கிறிஸ்தவ மதத்தில் "ஒருவருக்கொருவர் அன்பு செலுத்துங்கள்" என்ற இயேசுவின் கட்டளையை விவரிக்கப் பயன்படுகிறது, இது விவிலியத்தின் படி, கடைசி சப்பர் முடிந்ததும், யூதாஸ் இஸ்காரியோட் புறப்பட்டதும் அவருடைய சீடர்களுக்கு இறுதி அறிவுறுத்தல்களின் ஒரு பகுதியாக வழங்கப்பட்டது. யோவான் 13:30 இல்
நான் உங்களுக்குச் சொல்கிறேன். 34 ஒரு  'புதிய கட்டளை'  நீங்கள் ஒருவருக்கொருவர் நேசிக்கும்படி நான் உங்களுக்குக் கொடுக்கிறேன்; நீங்களும் ஒருவரை ஒருவர் நேசிக்கும்படி நான் உன்னை நேசித்தேன். 35 நீங்கள் ஒருவருக்கொருவர் அன்பு வைத்திருந்தால், நீங்கள் என் சீடர்கள் என்பதை எல்லா மனிதர்களும் அறிந்து கொள்வார்கள். (KJV; வலியுறுத்தல் சேர்க்கப்பட்டது)
இந்த கட்டளை புதிய ஏற்பாட்டில் பன்னிரண்டு வசனங்களில் பதின்மூன்று முறை தோன்றுகிறது. இறையியல் ரீதியாக, இந்த கட்டளை அவரைப் பின்பற்றுபவர்களுக்கு கிறிஸ்துவின் அன்பிற்கு இரட்டிப்பாக விளக்கப்படுகிறது. சீடர்களுக்கான பிரியாவிடை சொற்பொழிவில் கடைசி விருப்பமாகவும் இந்த கட்டளையை காணலாம்.
யோவான் 13: 34-35-ல் இயேசு அளித்த புதிய கட்டளையின் அறிக்கை கடைசி சப்பருக்குப் பின்னரும், யூதாஸ் வெளியேறியதும் இருந்தது. இந்த கட்டளை யோவான் 13: 34-ல் இயேசு தம்முடைய சீஷர்களான சிறு பிள்ளைகளாகச் சொல்லி, அவர்களுடன் ஒரு குறுகிய காலம் மட்டுமே இருப்பார், பின்னர் அவர்களை விட்டு விலகுவார் என்று சொன்னார்.
கட்டளைக்குப் பின், மற்றும் பிரியாவிடை சொற்பொழிவுக்கு முன்னர் பேதுருவின் மறுப்புகளைப் பற்றிய முதல் குறிப்பு நடந்தது, அங்கு சேவல் காகத்திற்கு முன் பேதுரு மூன்று முறை மறுப்பார் என்று இயேசு கணித்தார்.
இதேபோன்ற இரண்டு அறிக்கைகள் யோவான் நற்செய்தியின் 15 ஆம் அத்தியாயத்திலும் காணப்படுகின்றன:
ஜொஹானைன் எழுத்துக்கள்
ஜொஹானைன் எழுத்துக்களில் பிற, இதே போன்ற பத்திகளும் அடங்கும்.
இதேபோல், யோவானின் இரண்டாவது நிருபம் இவ்வாறு கூறுகிறது:
பவுலின் கடிதங்கள்
பவுலின் நிருபங்களும் இதே போன்ற குறிப்புகளைக் கொண்டுள்ளன.
1 பேதுரு
பேதுருவின் முதல் நிருபமும் இதேபோன்ற கூற்றைக் கொண்டுள்ளது:
விளக்கங்கள்
"புதிய கட்டளை" என்பது அண்டை வீட்டாரின் அன்பைப் பற்றியது மற்றும் பெரிய கட்டளையின் இரண்டாம் பகுதிக்கு ஒத்ததாகும், இது இரண்டு கட்டளைகளை உள்ளடக்கியது: கடவுள் மீது அன்பு மற்றும் அண்டை வீட்டாரின் அன்பு. பெரிய கட்டளையின் முதல் பகுதி உபாகமம் 6: 4-5 ஐக் குறிக்கிறது, தோராவின் ஒரு பகுதி யூத ஜெபத்தின் ஆரம்பத்தில் தி ஷெமா என்று அழைக்கப்படுகிறது. "புதிய கட்டளைக்கு" ஒத்த பெரிய கட்டளையின் இரண்டாம் பகுதி, அண்டை வீட்டாரை நேசிக்கும்படி கட்டளையிடுகிறது, மேலும் இது லேவியராகமம் 19:18 ஐ அடிப்படையாகக் கொண்டது.
ஸ்காட் ஹானின் கூற்றுப்படி, தோரா மனித அன்பைக் கட்டளையிட்டாலும், இயேசு ஒருவருக்கொருவர் தெய்வீக அன்பைக் கட்டளையிடுகிறார், அது அவருடைய சொந்த தொண்டு செயல்களை மாதிரியாகக் கொண்டுள்ளது.
"புதிய கட்டளை", வைக்லிஃப் பைபிள் வர்ணனை கூறுகிறது, "அன்பு மற்றவர்களிடம் ஒரே தேசத்தைச் சேர்ந்தவர்கள் என்பதால் அல்ல, மாறாக அவர்கள் கிறிஸ்துவைச் சேர்ந்தவர்கள் என்பதால் ... மற்றும் கிறிஸ்துவின் அன்பு சீடர்கள் பார்த்தார்கள் ... உலகிற்கு ஒரு சாட்சியாக இருக்கும் ".
இந்த கட்டளையால் அறிமுகப்படுத்தப்பட்ட புதுமைகளில் ஒன்று - ஒருவேளை அதன் பெயரை புதியது என்று நியாயப்படுத்துகிறது - இயேசு "தன்னை அன்பிற்கான ஒரு தரமாக அறிமுகப்படுத்துகிறார்". வழக்கமான அளவுகோல் "நீங்கள் உங்களை நேசிக்கிறீர்கள்". எவ்வாறாயினும், புதிய கட்டளை "நீங்கள் உங்களை நேசிக்கிறீர்கள்" என்பதற்கு அப்பாற்பட்டது, பரஸ்பர நெறிமுறையில் காணப்படுவது போலவும், "நான் உன்னை நேசித்தேன்" என்றும் கூறுகிறது , கிறிஸ்துவின் அன்பை தனது சீடர்களுக்காக புதிய மாதிரியாக பயன்படுத்துகிறது.
யோவானின் முதல் நிருபம் அன்பு கிறிஸ்துவின் சாயல் என்ற கருத்தை பிரதிபலிக்கிறது, 1 யோவான் 4:19 இவ்வாறு குறிப்பிடுகிறது: "நாங்கள் நேசிக்கிறோம், ஏனென்றால் அவர் முதலில் நம்மை நேசித்தார்." .
குறிப்புகள்
பகுப்பு:யோவான் நற்செய்தி பகுப்பு:இயேசுவின் போதனைகள் பகுப்பு:விவிலிய சொற்றொடர்கள்
ஆவுடையார்கோயில், புதுக்கோட்டை
ஆவுடையார்கோயில் அல்லது திருப்பெருந்துறை, தமிழ்நாட்டின் புதுக்கோட்டை மாவட்டத்தின், ஆவுடையார்கோயில் வட்டத்தின் நிர்வாகத் தலைமையிட ஊராகும். இதன் பழைய பெயர் திருப்பெருந்துறை ஆகும். இவ்வூரில் மாணிக்கவாசகர் சீரமைத்துக் கட்டிய, தேவாரப் பாடல் பெற்ற ஆவுடையார் கோயில் ஆத்மநாதசுவாமி கோயில் உள்ளது.
மாவட்டத் தலைமையிடமான புதுக்கோட்டை நகரத்திற்கு தென்கிழக்கே 33 கிலோ மீட்டர் (20.5 மைல்) தொலைவில் ஆவுடையார்கோயில் எனும் திருப்பெருந்துறை ஊர் உள்ளது.
மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, ஆவுடையார்கோயில் ஊரின் மொத்த மக்கள்தொகை 6,464 ஆகும்.
மேற்கோள்கள்
பகுப்பு:புதுக்கோட்டை மாவட்டம்
பழையாறு (ஆறு)
பழையாறு தமிழ் நாட்டில் கன்னியாகுமரி மாவட்டத்தில் உள்ள சிறிய ஆறுகளில் ஒன்றாகும். மகேந்திரகிரி மலையின் வட மேற்கு திசையில் 17.6 கட்டை (கிலோ மீட்டர்) தொலைவில் அமைந்துள்ள சுருளோடு என்னும் இடத்திலிருந்து உற்பத்தியாகிறது. சுருளோடு கடல் மட்டத்திலிருந்து 1300 மீட்டர் உயரத்தில் அமைந்துள்ளது. இந்த ஆறு 44 கட்டை தூரம் ஓடி மணக்குடியில் அரபிக்கடலில் கலக்கின்றது. இந்த ஆற்றின் மூலம் 16550 ஏக்கர் ஆயக்கட் நிலம் விவசாய பயனடைகின்றது.
தடுப்பணைகள்
இந்த ஆற்றின் குறுக்கே 14 தடுப்பணைகள் கட்டப்பட்டுள்ளன. அவற்று முக்கியமானவை:
தமிழகத்தில் மழைபெய்கின்ற வடகிழக்கு மற்றும் தென் மேற்கு பருவகாலங்களில் இவ்வாற்றில் தண்ணீர் ஓடும். முந்தைய காலங்களில் மக்கள் இவ்வாற்று நீரை விவசாயத்திற்கும், குடிநீருக்கும், குளிப்பதற்கும் பயன்படுத்தினர்.
தற்போதய நிலை
பகுப்பு:கன்னியாகுமரி மாவட்டத்திலுள்ள அணைகள் பகுப்பு:கன்னியாகுமரி மாவட்ட ஆறுகள்
நீதியற்ற வீட்டுப் பொறுப்பாளர் உவமை
நீதியற்ற வீட்டுப் பொறுப்பாளர் இயேசு தனது போதனைகளின் போது கூறிய உவமானக் கதையாகும். இது விவிலியத்தின் புதிய ஏற்பாட்டின் லூக்கா16:1-9 இல் காணப்படுகிறது. இதன் பொருள் சற்றுக் குழப்பத்துக்குரியதாகும்.
உவமை
செல்வர் ஒருவருக்கு வீட்டுப் பொறுப்பாளர் ஒருவர் இருந்தார். அவர் தம் தலைவரின் உடைமைகளைப் பாழாக்கியதாக அவர்மீது பழி சுமத்தப்பட்டது. தலைவர் அவரைக் கூப்பிட்டு, "உம்மைப்பற்றி நான் கேள்விப்படுவது என்ன? உம் பொறுப்பிலுள்ள கணக்கை ஒப்படையும். நீர் இனி வீட்டுப் பொறுப்பாளராய் இருக்க முடியாது" என்று அவரிடம் கூறினார். அந்த வீட்டுப் பொறுப்பாளர், "நான் என்ன செய்வேன்? வீட்டுப் பொறுப்பிலிருந்து என் தலைவர் என்னை நீக்கி விடப்போகிறாரே. மண்வெட்டவோ என்னால் இயல்லாது, பிச்சை எடுத்துண்ணவும் வெட்கமாய் இருக்கிறது. வீட்டுப் பொறுப்பிலிருந்து என்னை நீக்கிவிடும் போது பிறர் என்னைத் தங்கள் வீடுகளில் ஏற்றுக்கொள்ளும்படி நான் என்ன செய்யவேண்டும் என எனக்குத் தெரியும்" என்று அவர் தமக்குள்ளே சொல்லி. பின்பு அவர் தம் தலைவரிடம் கடன்பட்டவர்களை ஒவ்வொருவராக வரவழைத்தார். முதலாவது வந்தவரிடம், "நீர் என் தலைவரிடம் எவ்வளவு கடன்பட்டிருக்கிறீர்?" என்று கேட்டார். அதற்கு அவர், "நூறு குடம் எண்ணெய்" என்றார். வீட்டுப் பொறுப்பாளர் அவரிடம், "இதோ உம் கடன் சீட்டு உட்கார்ந்து ஐம்பது என்று உடனே எழுதும்" என்றார். பின்பு அடுத்தவரிடம், "நீர் எவ்வளவு கடன்பட்டிருக்கிறீர்?" என்று கேட்டார். அதற்கு அவர், "நூறு மூடை கோதுமை" என்றார். அவர், "இதோ, உம் கடன் சீட்டு எண்பது என்று எழுதும்" என்றார். நேர்மையற்ற அந்த வீட்டுப் பொறுப்பாளர் முன்மதியோடு செயல்பட்டதால், தலைவர் அவரைப் பாராட்டினார்.
பொருள்
இவ்வுவமையின் அடிக்கருத்தாக பணத்தை ஊடகமாக பயன்படுத்தவேண்டும் என்பதைக் கொள்ளலாம்.
வெளியிணைப்பு
பகுப்பு:இயேசுவின் உவமைகள் பகுப்பு:லூக்கா நற்செய்தி
43 பனப்பாக்கம் ஊராட்சி
43 பனப்பாக்கம் ஊராட்சி (43 Panapakkam Gram Panchayat), தமிழ்நாட்டின் திருவள்ளூர் மாவட்டத்தில் உள்ள எல்லாபுரம் வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1698 ஆகும். இவர்களில் பெண்கள் 859 பேரும் ஆண்கள் 839 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நீர்மம்
thumb|250px|ஒரு கண்ணாடி கோப்பையில் உள்ள நீர்மம்
நீர்மம் (Lliquid) என்பது கிட்டத்தட்ட அமுக்கவியலாத ஒரு பாய்பொருள் ஆகும். பாயம், திரவம் என்ற பெயர்களாலும் நீர்மம் அழைக்கப்படுகிறது. நீர்மம் தான் கொண்டுள்ள கொள்கலனின் வடிவத்தை ஏற்கிறது. நீர்மத்தின் கன அளவு அதன் அழுத்தத்தைப் பொறுத்து மாறாமல் நிலையாய் இருக்கும். நீர், எண்ணெய், உருகிய மாழை (உலோகம்), பழச்சாறு போன்றவை நீர்மப் பொருள்கள் ஆகும். இயற்கையில் காணப்படும் நான்கு பருப்பொருள்களில் நீர்மமும் ஒன்றாகும். திண்மம், வளிமம், பிளாசுமா என்பன மற்ற மூன்று பருப்பொருள்களாகும். இவற்றுள், உறுதியாய்ச் சொல்லக்கூடிய கன அளவு இருப்பினும் நிலையான வடிவம் இல்லாதது நீர்மம் மட்டுமே. மூலக்கூற்று இடைவிசையால் பிணைக்கப்பட்ட, அணுக்கள் போன்ற, பருப்பொருளின் சிறிய அதிர்வுறும் துகள்களால் ஆனது நீர்மம். தண்ணீர் மட்டுமே பூமியில் கிடைக்கக்கூடிய பொதுவான நீர்மம் ஆகும். ஒரு வளிமத்தைப் போல நீர்மத்தால் பாயமுடியும். ஆனால், கொள்கலத்தின் வடிவத்தை மட்டுமே இதனால் ஏற்க முடியும். பெரும்பாலான நீர்மங்கள் அமுக்கப்படுவதை எதிர்க்கின்றன என்றாலும் சிலவற்றை அமுக்க முடியும். வாயுவைப் போல நீர்மம் கொள்கலத்திலுள்ள இடம் முழுக்க விரவாமல் இருக்கும். அதோடு, நிலையான அடர்த்தியையும் பெற்றிருக்கும். பரப்பு இழுவிசை என்ற தனித்துவப் பங்கு நீர்ம நிலைக்கே உரியதாகும். ஈரமாக்கும் பண்பும் நீர்மங்களுக்கு மட்டுமே உண்டு.
ஒரு நீர்மத்தின் அடர்த்தியானது பொதுவாகத் திண்மத்தின் அடர்த்திக்கு நெருக்கமாகவும், வாயுவின் அடர்த்தியைவிட அதிகமாகவும் காணப்படுகிறது. எனவே நீர்மம், திண்மம் இரண்டும் சுருங்கிய பொருளாகக் கருதப்படுகிறது. மறுபுறம் நீர்மங்களும் வாயுக்களும் பாயும் திறன் கொண்டிருப்பதால் இவ்விரண்டையும் பாய்மங்கள் என்கிறோம். புவியில் தண்ணீர் ஏராளமாக இருக்கிறது என்றாலும், பிரபஞ்சத்தில் அறியப்பட்டுள்ளவரை பருப்பொருளின் இந்தநிலை உண்மையில் குறைந்ததாக உள்ளது. ஏனெனில், நீர்மங்களாக இருப்பதற்கு ஒப்பீட்டளவில் குறுகிய வெப்பநிலையும் / அழுத்த அளவீடும் தேவைப்படுகிறது. பிரபஞ்சத்தில் மிகவும் அதிகமான பருப்பொருளாக வளிமம் சிறிதளவு திண்மங்களின் சுவடுகளுடன் காணப்படுகிறது. நட்சத்திரங்கள் உள்ளேயும் நட்சத்திரங்களுக்கிடையேயான மேகங்களிலும் அல்லது பிளாசுமா வடிவத்தில் பருப்பொருளின்  இவ்வாயு வடிவம் நிரம்பியுள்ளது.
அறிமுகம்
திடப் பொருள், நீர்மப் பொருள், வாயுப் பொருள், பிளாசுமாப் பொருள் என்பன இயற்கையில் காணப்படும் முதன்மையான அடிப்படைப் பருப்பொருட்களாகும். நீர்மம் ஒரு பாய்பொருளாகும் திடப்பொருள்களைப் போலில்லாமல் நீர்மத்தில் உள்ள மூலக்கூறுகள் சுதந்திரத்துடன் நகரும் வல்லமை பெற்றுள்ளன. திண்மத்திலுள்ள மூலக்கூறுகள் வலிமையாகப் பிணைக்கப்பட்டிருப்பதைப் போல் நீர்மத்தில் பிணைக்கப்படவில்லை. நீர்மத்தில் உள்ள பிணைப்பு தற்காலிகமானதேயாகும். இதனால்தான் திண்மம் அசைவற்று திண்மையுடனும் நீர்மம் பாயும் தன்மையும் பெற்றுள்ளன.
நந்தவனப்பட்டி ஊராட்சி
நந்தவனப்பட்டி ஊராட்சி (Nandavanapatti Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பூதலூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1895 ஆகும். இவர்களில் பெண்கள் 933 பேரும் ஆண்கள் 962 பேரும் உள்ளனர்.
நீர்மம்
அறிமுகம்
ஒரு நீர்மம், வாயுவைப் போலவே  பாய்மத்தின் பண்புகளைக் காட்டுகிறது. பாயும் பண்பை பெற்றுள்ள ஒரு நீர்மம் அது இருக்கும் கொள்கலனின் வடிவத்தை ஏற்கிறது. ஒரு மூடப்பட்ட கொள்கலனில் நீர்மம் வைக்கப்பட்டால் கொள்கலனின் சுவர்கள் மீது அனைத்து திசைகளிலும் சமமாக அழுத்தத்தைச் செலுத்துகிறது. ஓர் உறைக்குள் வைக்கப்படும் நீர்மத்தை எந்த வடிவத்திற்கு வேண்டுமானாலும் அமுக்க முடியும். வாயுக்களைப் போல ஒரு நீர்மம் மற்றொரு நீர்மத்துடன் உடனடியாக எப்பொழுதும் ஒன்றாகக் கலப்பதில்லை. கொள்கலனில் உள்ள வெற்றிடத்தில் நிரம்புவதுமில்லை. தனக்காக ஒரு மேற்பரப்பை உருவாக்கிக் கொள்ளும் அதிக அழுத்த நிலை தவிர நீர்மம் அமுக்கத்திற்கு உட்படுவதில்லை. இத்தகைய பண்புகள் நீர்மங்களை நீரியல் கருவிகளில் பயன்படுத்த பொருத்தமாக உள்ளன. நீர்மத்தின் துகள்கள் ஒன்றுடன் ஒன்று உறுதியாக ஆனால் திண்மையின்றி கட்டுண்டுள்ளன. இவை சுதந்திரமாக ஒன்றைச் சுற்றி ஒன்று நகர்வதால் கட்டுப்படுத்தப்பட்ட துகள் இயக்கத்தைப் பெறுகின்றன. நீர்மத்தின் வெப்பநிலை அதிகரிக்கும்போது அதன் மூலக்கூறுகளின் அதிர்வுகளும் அதிகரிக்கின்றன இதனால் மூலக்கூறுகளுக்கு இடையேயுள்ள தூரமும், அதிகரிக்கிறது. நீர்மத்தின் வெப்பநிலை அதன் கொதிநிலைப் புள்ளியை அடையும் போது, மூலக்கூறுகளை நெருக்கமாகப் பிணைத்துள்ள ஓரினக்கவர்ச்சி விசை உடைகிறது. மேலும் அதிகமாக வெப்பப்படுத்துகையில் நீர்மப்பொருள் தன் நீர்ம நிலையை மாற்றிக் கொண்டு வளிம நிலைக்குச் செல்கிறது. வெப்பநிலை குறையும்போது மூலக்கூறுகளுக்கு இடையிலான இடைவெளியும் குறைகிறது. நீர்மத்தின் வெப்பநிலை அதன் உறைநிலைக்குச் செல்லும்போது மூலக்கூறுகள் ஒரு குறிப்பிட்ட சிறப்பு அமைப்பில் நெருக்கப்படுகின்றன. மேலும் குளிரூட்டும்போது ஏற்படும் படிகமாதல் எனப்படும் இந்நிகழ்வால் மூலக்கூறுகள் அதிகத் திண்மையை அடைகின்றன. நீர்மம் தன்னுடைய திண்ம நிலையிலிருந்து மாற்றமடைந்து திண்ம நிலைக்கு மாறுகிறது.
நந்தவனப்பட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நீர்மம்
உதாரணங்கள்
பாதரசம் மற்றும் புரோமின் தனிமங்கள் மட்டுமே சாதாரண வெப்பநிலை மற்றும் அழுத்த சூழ்நிலையில் நிலையான நீர்மங்களாக உள்ளன. பிரான்சியம், சீசியம், காலியம், ருபீடியம் போன்ற மேலும் நான்கு தனிமங்கள் அறை வெப்பநிலைக்கு சற்று அதிகமான உருகுநிலையைக் கொண்டுள்ளன சோடியம்பொட்டாசியம் உலோகக்கலவை (NaK), காலின்சுடன் எனப்படும் உருகும் உலோகக்கலவை மற்றும் சில பாதரச உலோகக்கலவைகள் உள்ளிட்டவை அறைவெப்பநிலையில் நீர்மங்களாக உள்ள சில உலோகக்கலவைகளாகும்.
தண்ணீர், எத்தனால் மற்றும் பல கரிமக் கரைப்பான்கள் போன்ற தூய்மையான பொருட்கள் சாதாரண சூழ்நிலையில் நீர்மங்களாக உள்ளன. நீர்மநிலையில் உள்ள நீர், வேதியியல் மற்றும் உயிரியல் பிரிவுகளுக்கு மிகவும் இன்றியமையாததாகக் கருதப்படுகிரது. மேலும் உயிர் வாழ்கைக்கு தண்ணீர் ஓர் அத்தியாவசியத் தேவை என்றும் நம்பப்படுகிறது.
தண்ணிர், பாறைகுழம்பு, கனிமவேதியல் கரைப்பான்கள், பல அமிலங்கள் உள்ளிட்டவை கனிம நீர்மங்களாகக் கருதப்படுகின்றன.
சாயங்கள், பால், பல வேறுபட்ட பொருட்களின் கலவையான கனிமங்கள், வெளுக்கும் நீர்மங்கள், எண்ணெய்கள், பெட்ரோல், கூழ்மங்கள், தொங்கல்கள், இரத்தம் போன்ற அன்றாட பயன்பாட்டிலுள்ள வீட்டு உபயோகப் பொருட்களும் நீர்மங்களாகக் கருதப்படுகின்றன.
பல வாயுக்களை குளிர்விப்பதன் மூலமாக அவற்றை நீர்மங்களாக மாற்றமுடியும். நீர்ம ஆக்சிசன், நீர்ம நைட்ரசன், நீர்ம ஐதரசன், நீர்ம ஈலியம் போன்றவை இதற்குச் சில உதாரணங்களாகும். வளிமண்டல சூழலில் எல்லா வளிமங்களையும் நீர்மமாக்கமுடியாது. 5.1 வளிமண்டல அழுத்தத்தில் மட்டுமே கார்பனீராக்சைடு வளிமத்தை நீர்மமாக்க முடியும்.
சில பொருட்களை பாரம்பரிய அடிப்படை பருப்பொருட்கள் வகையில் பாகுபடுத்த இயலா நிலையில் உள்ளன. அவை திண்மத்தைப் போல, நீர்மத்தைப் போல பண்புகளைப் பெற்றுள்ளன. நீர்மப்படிகங்கள், உயிரியல் சவ்வுகள் போன்றவை இதற்கு உதாரணங்களாகும்.
பயன்பாடுகள்
உயவுப் பொருட்கள், கரைப்பான்கள், குளிரூட்டிகள், என்று பலவகையான பயன்களை நீர்மங்கள் வழங்குகின்றன. நீரியல் அமைப்புகளில், ஆற்றல் பரிமாற்றத்திற்கும் நீர்மங்கள் பயன்படுத்தப்படுகின்றன. நீர்மங்களை உயவுப்பொருளாகப் பயன்படுத்துவது தொடர்பான ஆய்வுகளில் உராய்வியல் கவனம் செலுத்துகிறது. நீர்மக் கூறுகளின் பாகுத்தன்மை மற்றும் பாய்மப் பண்புகளை வெப்ப இயக்க எல்லை வரையிலும் ஆய்வு செய்ய பொருத்தமான உயவுப்பொருளாக எண்ணெய்கள் தேர்ந்தெடுக்கப்பட்டு பயன்படுத்தப்படுகின்றன. குறிப்பாக இயந்திரங்கள் பற்சக்கரங்கள், உலோக வேலைகள், நீரியல் கருவிகள் போன்றவற்றில் எண்ணெய்கள் சிறந்த உயவுப் பொருட்களாகப் பயன்படுகின்றன.
சோப்புகளிலும் அழுக்குநீக்கிகளிலும் பொதுவாக பரப்பியங்கிகள் பயன்படுத்தப்படுகின்றன. ஆல்ககால் போன்ற கரைப்பான்கள் பெரும்பாலும் நுண்ணுயிர்க் கொல்லிகளாகப் பயன்படுத்தப்படுகின்றன. அழகுசாதனப் பொருட்கள், மைகள், சீரொளி ஊடகத்தில் நீர்மச்சாயம் போன்றவற்றில் இவை காணப்படுகின்றன. தாவர எண்ணெய்களை பிரித்தெடுக்கும் தொழிற்சாலைகளில் நீர்மங்கள் பயன்படுத்தப்படுகின்றன.
நீர்மங்கள் வாயுக்களைக்காட்டிலும் அதிக வெப்பக் கடத்துத்திறனைக் கொண்டுள்ளன, நீர்மங்களின் பாய்மப்பண்பு திறனால், இயந்திர பாகங்களின் அதீத வெப்பத்தை நீக்குவதற்கு உதவும் பொருத்தமான ஒரு பொருளாக நீர்மம் பயன்படுகிறது. கதிர்வீசுக் கருவி போன்ற வெப்ப பரிமாற்றக் கருவியினால் வெப்பத்தை நீக்கலாம் அல்லது ஆவியாக்கலின் போதும் வெப்பத்தை வெளியேற்றலாம். இயந்திரங்கள் மிகையாக சூடாவதைத் தடுக்க தண்ணீர் அல்லது கிளைக்கால் குளிரூட்டிகளைப் பயன்படுத்துகிறார்கள். அணு உலைகளில் தண்ணீர் அல்லது சோடியம் அல்லது பிசுமத் போன்ற நீர்ம உலோகங்கள் குளிரூட்டிகளாகப் பயன்படுத்தப்படுகின்றன .இராக்கெட்டுகளின் உந்துதல் அறைகளைக் குளிர்விக்க நீர்ம உந்தி படலங்கள் பயன்படுத்தப்படுகின்றன. இயந்திரங்களின் உபரி வெப்பத்தை நீக்க தண்ணீர் மற்றும் எண்ணெய்கள் பயன்படுத்தப்படுகின்றன. இயந்திரத்தையும் கருவியையும் அழிவிலிருந்து காப்பாற்றவும் நீர்மங்கள் யன்படுத்தப்படுகின்றன.
வியர்த்தலின் போது வியர்வை ஆவியாக்குவதன் மூலம் மனித உடலில் இருந்து வெப்பம் வெளியேறுகிறது. வெப்பமூட்டும், காற்றோட்டம், மற்றும் காற்று சீரமைப்புத் தொழிற்சாலைகளில் தண்ணிர் போன்ற நீர்மங்கள் வெப்பத்தை ஒரு பகுதியிலிருந்து வேறொரு பகுதிக்கு பரிமாற்ற பயன்படுத்தப்படுகின்றன.
நீரியல் அமைப்புகளின் பிரதான அங்கமாக நீர்மங்கள் பயன்படுகின்றன. பாசுகல் விதி வழங்கும் நீர்மசக்தியை இவை அனுகூலமாகப் பயன்படுத்திக் கொள்கின்றன. பண்டைய காலந்தொட்டே குழாய்கள் மற்றும் தண்ணீர் சக்கரங்கள் போன்ற கருவிகள் நீர்மங்களின் இயக்கத்தை  இயந்திர வேலையாக மாற்றிக் கொள்வது பயன்படுத்தப்பட்டு வருகிறது. நீரியல் குழாய்களின் வழியாக எண்ணெய்கள் உந்தப்படுகின்றன. இவை இந்த சக்தியை நீரியல் உருளைகளுக்கு மாற்றித் தருகின்றன. மோட்டார் வாகனத் தடைகள் மற்றும் இயந்திரவியல் சக்தி பரிமாற்றங்கள், கனரக கருவிகள், மற்றும் விமானக் கட்டுப்பாட்டு அமைப்புகள் போன்ற பல பயன்பாடுகளில் நீரியல் கருவிகள் பயன்படுகின்றன. பாரங்களைத் தூக்கவும் பஞ்சு போன்றவற்றை அழுத்தவும் பல்வேறு நீரியல் அழுத்திகள் பயன்படுத்தப்படுகின்றன. அளவியல் கருவிகளிலும் சில சமயங்களில் நீர்மங்கள் பயன்படுத்தப்படுகின்றன. பாதரசம் போன்ற நீர்மங்களின் வெப்ப விரிவுப் பண்பை வெப்பநிலைமானிகள் பயன்படுத்திக் கொள்கின்றன. அழுத்த அளவிகள் நீர்மங்களின் எடையைப் பயன்படுத்தி காற்றழுத்தத்தை அளவிடுகின்றன.
கன அளவு
நீர்மங்கள் அல்லது வளிமப் பொருட்களின், இயக்க வினைப் பண்புகள், தன்மைகள், அவை எப்படி வெவ்வேறு ஊடகங்களூடாக பாய்கின்றன அல்லது கடந்து செல்லுகின்றன மற்றும் அவற்றால் விளையும் பயன்கள் யாவை போன்றவற்றை ஆராய்கின்ற .பாய்ம இயக்கவியல் ஆய்வில் நீர்மங்கள் அடிக்கடி பயன்படுத்தப்படுகின்றன. இதிலும் குறிப்பாக நீர்மங்களின் அமுக்கவியலா பாய்வைப் பற்றிப் படிக்கும் போது இவை முக்கியத்துவம் பெறுகின்றன.
இந்த அமுக்கவியலா இயல்பு, ஒரு நீர்மத்தை நீரியல் ஆற்றலை கடத்துவதற்கு பொருத்தமானதாக்குகிறது. ஏனெனில் அமுக்கமையால் மிகக் குறைந்த அளவு ஆற்றல் இழப்பே ஏற்படுகிறது. எனினும், மிக சிறிய அமுக்குமையானது வேறு ஒரு நீரியல் நிகழ்வுக்கு வழிவகுக்கும். தடுக்கிதழ் திடீரென மூடப்படும்போது குழாய்களை அடித்தல் எனப்படும் நீரதிர்வு தோன்றுகிறது. இதனால் தடுக்கிதழில் அழுத்தமிகுதி ஏற்பட்டு ஒலியின் வேகத்திற்கு கீழான வேகத்தில் பின்னோக்கி நகர்கிறது. நீர்மங்களின் அமுக்கவியலா இயல்பினால் வெற்றிடமாதல் என்ற மற்றொரு நிகழ்வு உண்டாகிறது. ஏனெனில் நீர்மங்களிடம் உள்ள சிறிய நெகிழ்வுத்தன்மை காரணமாக அவை உயர் கொந்தளிப்பு ஓட்ட திசையை நோக்கி இழுக்கப்படுகின்றன. குறைந்த அழுத்தப் பகுதியில் உள்ள ஒரு நீர்மம் ஆவியாகி குமிழ்களாக உருவாகிறது. இவை உயர் அழுத்த பகுதிகளில் நுழையும்போது உடைந்து சிதைகின்றன. உடைந்த குமிழிகள் இருந்த வெற்றிடத்தை இட்டு நிரப்ப அதிக வேகத்தில் நீர்மம் பாய்கின்றது.